《一壶酒歌和周纪善是修韵首句仍原诗》
清代·陈梓

一壶之酒三四客，满盏空清十月白。人生知足随处可，爱此当窗新竹色。

古往今来谁短长，荣枯得失宁有常。起望前村数株树，片帆迢迢隔南浦，尽是征人离别路。

吴趋越绝总流寓，毕竟家乡在何处。酒虽少，君莫悲。

诗虽多，奚以为。尊前有榻即高眠，杜鹃休劝不如归。

作者简介：（1683—1759）清浙江馀姚人，侨寓秀水，字俯恭，又字古铭，或古民，号一斋。从张履祥弟子姚瑚游。雍正间举孝廉方正不就。工书善诗词，行草直造晋入堂奥，善识别金石彝器。晚居临山，聚徒讲学。有《四书质疑》、《志仁困知记疑》、《重辑杨园年谱》、《删后诗文存》等。